Δωριεύς ο Ρόδιος

σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Diagoras_of_Rodes.jpg|μικρογραφία|Αναπαράσταση του πατέρα του Δωριέα, ολυμπιονίκη Διαγόρα, ο οποίος μεταφέρεται στο στάδιο από τους γιους του Δαμάγητο και Ακουσίλαο, επίσης ολυμπιονίκες και αδερφούς του Δωριέα.|350x350εσ
Ο Δωριεύς ο Ρόδιος ή Δωριεύς του Διαγόρα ή Δωριέας (5ος αιώνας π.Χ.) ήταν αρχαίος Έλληνας ολυμπιονίκης, γεννήθηκε στην Ιαλυσό στο νησί της Ρόδου, και πιθανώς ένας από τους ιδρυτές της πόλης της Ρόδου το 408 π.Χ., ο οποίος στέφθηκε τρεις φορές ολυμπιονίκης στο άθλημα του παγκράτιου στους 87ους (432 π.Χ.), 88ους (428 π.Χ.), και 89ους (424 π.Χ.) ολυμπιακούς αγώνες της αρχαιότητας. Αναφέρεται πως υπήρξε επίσης περιοδονίκης με 4 νίκες στους αγώνες των Πύθιων, 8 στους Ίσθμιους αγώνες, και 7 στα αγωνίσματα των Νέμεων. Diagoras - Sport in the Ancient World from A to Z, σελ. 51, Mark Golden, Routledge, 1 Jun 2004 Οι εγγονοί και οι γιοί του ήταν επίσης Ολυμπιονίκες.

 Οικογένεια 
Ήταν ο τρίτος και μικρότερος γιος του διάσημου ολυμπιονίκη Διαγόρα του Ρόδιου, και οι αδερφοί του Δαμάγητος και Ακουσίλαος ήταν επίσης πολυολυμπιονίκες στο παγκράτιο και πυγμαχία αντίστοιχα, ενώ η αδερφή τους Καλλιπάτειρα ήταν η πρώτη γυναίκα η οποία μπήκε στον αθλητικό χώρο και παρακολούθησε τους ολυμπιακούς αγώνες.

Αναφέρεται πως είχε ανεγερθεί μνημείο με αγάλματα όλης της οικογένειας στην Άλτι της Ολυμπίας.

Πελοποννησιακός πόλεμος

Η οικογένεια του Δωριέως κυριαρχούσε στην πολιτική ζωή της Ρόδου αλλά η θέση του δεν ήταν πάντα ασφαλής, το αποτέλεσμα ήταν η εξορία του στους Θούριους της Ιταλίας (424 π.Χ.).Παυσανίας, 6.7.4. See I. A. F. Bruce, An Historical Commentary on the Hellenica Oxyrhynchia Cambridge, 1967, σσ. 98-99 Αργότερα (412 π.Χ.) ηγήθηκε σε έναν στόλο με 10 πλοία ο οποίος είχε στόχο να βοηθήσει την Αρχαία Σπάρτη όταν ξέσπασε ο Ιωνικός Πόλεμος.Θουκυδίδης, 8.35.1, 84.2 Την επόμενη χρονιά (411 π.Χ.) συμμετείχε στην αποστασία των Ροδίων εναντίον των Αθηναίων, καταδικάστηκε από τους Αθηναίους σε θάνατο ερήμην.Ξενοφών, "Ελληνικά", 1.5.19. See D. H. Kelly, Xenophon’s Hellenika: a Commentary (ed. J. McDonald), Amsterdam, 2019, σ. 169 Οι προθέσεις του δεν είχαν στόχο την υποστήριξη της Αθήνας είτε της Σπάρτης παρά μόνο το συμφέρον της ίδιας της Ρόδου, χαρακτηριστικό παράδειγμα όταν υποστήριξε τα Ροδιακά στρατεύματα σε εκστρατεία εναντίον του Σπαρτιάτη στρατηγού Αστύοχου.Θουκυδίδης, 8.84.2
Ο Διόδωρος Σικελιώτης αναφέρει ότι ο Σπαρτιάτης στρατηγός Μίνδαρος έστειλε έναν στόλο με 12 Τριήρεις από την Μίλητο στην Ρόδο με στόχο να υποτάξει μια αντεπανάσταση εναντίον της Σπάρτης. Η αποστολή ήταν επιτυχής και ο Δωριεύς κατόρθωσε να ενώσει όλες τις πόλεις της Ρόδου σε μια ενιαία Πόλη-Κράτος.Διόδωρος Σικελιώτης, 13.38.5, 45.1. Cf. S. Hornblower, Mausolus, Oxford, 1982, σ. 104 Μετά την επιτυχία αυτή ο Δωριεύς επέστρεψε στον Μίνδαρο ώστε να τον βοηθήσει περισσότερο σε εκστρατείες του στον Ελλήσποντο.D. H. Kelly, Xenophon’s Hellenika: a Commentary (ed. J. McDonald), Amsterdam, 2019, σ. 68 Ο Ξενοφών αναφέρει ενώ οδηγούσε τον στόλο του με 13 πλοία δέχτηκε επίθεση από μια Αθηναϊκή μοίρα, δραπέτευσε στο Ροίτειο και δεν μπόρεσε να βοηθήσει τον Μίνδαρο στην επακόλουθη Ναυμαχία της Αβύδου.Ξενοφών, "Ελληνικά", 1.1.2; Διόδωρος Σικελιώτης, 13.45.1-6 Οι Αθηναίοι τον συνέλαβαν (407 π.Χ.), τον καταδίκασαν σε θάνατο αλλά τον άφησαν ελεύθερο από σεβασμό για τις μεγάλες του νίκες στους Ολυμπιακούς Αγώνες τόσο του ίδιου όσο και της οικογενείας του.Παυσανίας, 6.7.5-6 Αργότερα όμως συνελήφθη από τους Σπαρτιάτες, οι οποίοι τον έκριναν από τον τόπο καταγωγής του και το γεγονός πως η Ρόδος ήταν σύμμαχος των Αθηνών, οπότε και τον εκτέλεσαν.Ξενοφών, "Ελληνικά", 1.5.19. D. H. Kelly, Xenophon’s Hellenika: a Commentary (ed. J. McDonald), Amsterdam, 2019, σσ. 68-69, 169

Σύμφωνα με τον Ξενοφώντα 

Σύμφωνα με τον Θουκυδίδη 

Θάνατος

Οι δημοκράτες της Ρόδου επαναστάτησαν (397/396 π.Χ.), έδιωξαν τους Σπαρτιάτες και έστειλαν εξορία την οικογένεια του Διαγόρα, δέχτηκαν ως κυβερνήτη τον Αθηναίο στρατηγό Κόνωνα.Παυσανίας, 6.7.6; Διόδωρος Σικελιώτης, 14.79.6 Ο Ανδροτίων καταγράφει τον θάνατο του την εποχή που ζούσε στην Πελοπόννησο, οι Σπαρτιάτες παρά την υψηλή του θέση και την βοήθεια που τους είχε προσφέρει τον καταδίκασαν σε θάνατο και τον εκτέλεσαν για άγνωστο λόγο. Ο Παυσανίας αμφισβητεί ωστόσο την συγκεκριμένη αναφορά του Ανδροτίωνος.Παυσανίας, 6.7.6-7

Αναφορές

Ο Δωδεκανησιακός Αθλητικός Ναυτικός Σύλλογος Δωριεύς έχει πάρει την ονομασία του από τον Δωριέα.

Παραπομπές

Δείτε επίσης

Κατηγορία:Αρχαίοι Έλληνες Ολυμπιονίκες
Κατηγορία:Περιοδονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Αρχαίοι Ρόδιοι ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (5ος αιώνας π.Χ.)